钦定古今图书集成/明伦汇编/闺媛典/第284卷 > 皇清十七 > 史可学妻张氏〈妾张氏附〉
## 钦定古今图书集成/明伦汇编/闺媛典/第284卷 > 皇清十七 > 史可学妻张氏〈妾张氏附〉

按《扬州府志》：“张氏，江都人，太学生史可学妻。学妾，江宁人，亦张氏。与相处甚得，年亦相若。可学殁，家日落，二寡交，抚二子并如己出。篝灯𦈞绩，甘贫苦相劝勉。历十数年，子渐长，苦无活计，有苍头白曰：‘主有故人宦楚中，若往当有济’。于是议令伯子往。伯子嫡张所出，嗫嚅不决。妾微察之，命所生仲子与俱。阅两月得” 助归，以给薪水。二母又剪彩组绣以佐之，二子皆得成立。